I 2021 hadde første sesong av dramaserien premiere på Viaplay. Steenstrup var både skaperen og forfatteren av seriens manus, og hun tok også på seg hovedrollen som tobarnsmoren Pernille «Pørni» Middelthon. For serien vant hun Seriekritikerprisen 2021 i klassen beste skuespiller, mens serien ble kåret til beste norske komedie. Under Gullruten 2022 vant hun prisene for beste skuespiller og beste manus TV-drama og var i tillegg nominert til publikumsprisen, mens serien i tillegg vant prisene for beste dramaserie og beste klipp TV-drama. Totalt ble serien nominert til seks klasser foran prisutdelingen.